Tuomas Iisalo

Tuomas Iisalo (s. 29. heinäkuuta 1982 Helsinki) on suomalainen koripallovalmentaja ja aktiiviuransa lopettanut koripalloilija. Hän on NBA-seura Memphis Grizzliesin päävalmentaja. Iisalo edusti pelaajana kausina 2012–2014 Korisliigassa pelannutta Tapiolan Honkaa jossa jatkoi kauden verran päävalmentajana Korisliigassa päätettyään peliuransa keväällä 2014. Hän on valmentanut myös Saksan pääsarjassa. Pelaajana Iisalo saavutti kolme SM-mitalia ja yhden Suomen cupin. Hän edusti myös Suomen maajoukkuetta saavuttaen Pohjoismaiden mestaruuden vuonna 2011. Vuonna 2025 Iisalo valittiin (Suomen) vuoden valmentajaksi. Iisalo on ensimmäinen suomalainen päävalmentaja NBA:ssa. 

 Pelaajaura 
Iisalon kasvattajaseura on loviisalainen Hokki Basket. Hän aloitti pääsarjauransa Kouvoissa, missä pelasi vuodet 2000–2003 saavuttaen Suomen cupin hopeaa vuonna 2001. Kaudella 2002–2003 Iisalo onnistui kolmen pisteen heitoissaan yli 40-prosenttisesti, mistä hän sai lempinimen "Loviisan pommittaja". Vuodet 2003–2006 Iisalo edusti Espoon Honkaa, joka sijoittui SM-pronssille vuonna 2006. Vuosiksi 2006–2009 Iisalo siirtyi takaisin Kouvoihin, joka saavutti kaudella 2007–2008 hopeaa sekä Korisliigasta että Suomen cupista. Vuosiksi 2009–2011 Iisalo siirtyi jälleen Espoon Honkaan jossa juhli Suomen cupin voittoa vuonna 2009. Kauden 2011–2012 Iisalo pelasi Torpan Pojissa, joka saavutti kauden päätteeksi SM-pronssia. Pelaajauransa viimeisen kauden 2013–2014 Iisalo pelasi Tapiolan Hongassa. Kauden aikana Iisalo pelasi uransa suurimmalla peliajalla, yli 32 minuuttia ottelua kohden. Runkosarjassa hän teki uransa korkeimmat tilastolukemat levypalloissa (3,7 ottelua kohden) ja syötöissä (2,0).baskethotel.com

 Maajoukkue 

Suomen koripallomaajoukkueessa Iisalo pelasi 57 miesten maaottelua vuosina 2006–2011. Hän kuului Suomen kokoonpanoon sen voitettua vuonna 2011 ensimmäisen Pohjoismaiden mestaruutensa 28 vuoteen.http://www.basket.fi/uutiset/kaikki_uutiset/miesten_maajoukkue/?x122479=9095236

 Valmentajaura 

Päätettyään pelaajauransa keväällä 2014 Tapiolan Hongassa Iisalo siirtyi joukkueen päävalmentajaksi kaksivuotisella sopimuksella. Hän oli vastannut Hongan miesten edustusjoukkueen fysiikkavalmennuksesta kaksi edellistä kautta. Lisäksi Iisalo oli kerännyt valmennuskokemusta nuortenjoukkueista. Hongan kausi oli vaikea muun muassa joukkueelle erittäin tärkeän pelaajan Ronnie Clarken oltua pitkän aikaa loukkaantuneena.http://www.hs.fi/urheilu/a1427597250905  Kauden päätyttyä Hongan edustusjoukkueen taustayritys haettiin vielä konkurssiin.http://yle.fi/urheilu/koripalloliitto_hongan_konkurssihakemuksesta_aikamoinen_yllatys/8021861

Iisalo jatkoi Hongassa alkukauden 2015–2016 valmentaen seuran B-junioreita. Maaliskuussa hän siirtyi nopealla aikataululla Saksan pääsarjaan Crailsheim Merlinsin päävalmentajaksi. Tappioputkessa olleen Merlinsin tavoite oli sarjapaikan säilyttäminen Iisalon avustuksella.http://yle.fi/urheilu/bundesliigajoukkue_pestasi_suomalaisluotsin_-_haluaa_aina_laittaa_joukkueen_etusijalle/8741677http://yle.fi/urheilu/suomalaisluotsi_innoissaan_bundesliigapestistaan_-_tama_on_aivan_mahtava_mahdollisuus/8741682 Jo huhtikuussa Merlins teki Iisalon kanssa kaksivuotisen jatkosopimuksen.http://www.basket.fi/uutiset/kaikki_uutiset/?x122462=38803312 Seura putosi pääsarjasta vuonna 2016 mutta palasi sinne Iisalon valmentamana vuonna 2018.

Iisalon valmentama Telekom Baskets Bonn voitti vuonna 2023 Mestarien liigan. Tämän jälkeen hän siirtyi ranskalaisen Paris Basketballin päävalmentajaksi. Hän valmensi Paris Basketballin Eurocupin mestaruuteen ja siirtyi tämän jälkeen NBA-seura Memphis Grizzliesin apuvalmentajaksi vuonna 2024.2. toukokuuta 2025 seura tiedotti nimittäneensä Iisalon päävalmentajakseen.

 Saavutukset 
 Mestareiden liigan voitto 2023
 Pohjoismaiden mestaruus 2011
 SM-hopeaa 2008
 SM-pronssia 2006 ja 2012
 Suomen cup 2009
 Suomen cupin hopeaa 2001 ja 2007
Vuoden valmentaja 2024 

 Ensimmäinen suomalainen, joka on toiminut NBA-seuran päävalmentajana 2025

 Yksityiselämä 

Iisalon velihttp://www.basket.fi/uutiset/?x126818=8968635 Joonas Iisalo on myös koripallovalmentaja ja kilpauransa päättänyt koripalloilija.http://www.image.fi/image-lehti/siksi-taytyy-lahtea Veljesten isosisko on kirjailija Meri Valkama.

Sisarusten isoisä Aulis Iisalo taisteli menestyksekkäästi talvisodassa ja jatkosodassa. Hänelle ehdotettiin ansioistaan Mannerheim-ristiä, mutta esitys ei mennyt läpi. Sen sijaan Aulis Iisalon veljet Pentti Iisalo ja Tauno Iisalo ovat Mannerheim-ristin ritareita.http://www.hs.fi/urheilu/a1411966765949 

Tuomas Iisalo on naimisissa ja heillä on kolme lasta.

 Katso myös 
 Luettelo 500 syöttöä tehneistä Korisliiga-pelaajista

 Lähteet 
 Tuomas Iisalo  Suomen Koripalloliitto
 Maajoukkuetilastot  Suomen Koripalloliitto

 Viitteet 

Luokka:Suomalaiset koripalloilijat
Luokka:Suomalaiset koripallovalmentajat
Luokka:Vuonna 1982 syntyneet
Luokka:Elävät henkilöt